#### **PEDAGÓGIAI NAPLÓ**

**2019/20. tanév I. félév**

#### **Pedagógiai napló**: Lapokból összeállított, fokozatosan bővülő, újabb lapokkal kiegészülő munkafüzet, amelyben a hallgató az egyéni gyakorlaton szerzett és írásban rögzített tapasztalatait, megfigyeléseit, valamint a csoportos gyakorlati feladatait gyűjti össze.

A Pedagógiai naplóját (Munkafüzetét) az egyéni gyakorlata után bemutatja a mentorának és a gyakorlatvezetőnek. A félév végén a mentor és a gyakorlatvezető a csoportos gyakorlati feladatokkal kiegészített pedagógiai naplót újból ellenőrzi, és értékeli a hallgató munkáját.

**Egyéni és csoportos szakmai gyakorlat II. BOV1119, BOV1119L**

**A PEDAGÓGIAI NAPLÓ TARTALMA**

# Egyéni célok és tanulságok

A gyakorlat megkezdésekor:

* *Röviden foglalja össze, milyen tapasztalatokat szerzett az óvodáról, a gyermekcsoportról az előző félévben!*
* *Mit vár ettől a félévtől a követelmények ismeretében?*

#### **EGYÉNI GYAKORLAT dokumentálása**

#### **Tájékozódás az óvoda működéséről a dokumentumok tükrében**

* Tanulmányozza át az óvoda és a gyermekcsoport működését leíró dokumentumokat, és készítsen róluk néhány mondatos feljegyzést (helyi óvodai nevelési program, alapító okirat, SZMSZ, Házirend, tematikus terv, havi terv, hetirend, napirend stb.)!
* Milyen szokások vannak a gyerekcsoportban? Figyeljen meg, és írjon le néhány szabályt, amelyet sajátjukként alkalmaznak a gyerekek! Mi történik, ha egy gyerek megszeg egy szabályt? Az óvodapedagógus milyen módon érvényesíti a szabályok megerősítését és megtartását?

###### **Játéktevékenység**

* Egy szerepjáték és egy konstruáló játék megfigyelése és elemzése: 5-10 percig figyelje meg a játszó gyermeket, jegyezze le részletesen a tevékenységét, majd elemezze röviden.
* Együttműködés a játékban: Figyelje meg a gyerekek társas viselkedését, és jegyezze le az együttműködés verbális és nonverbális megnyilvánulásait
* Készítsen leltárt a csoportszobai játékszerekről, majd csoportosítsa, milyen játékra inspirálnak (pl. művészeti tevékenység-kézimunka; szerepjáték, nagymozgás; konstruálás stb.)

1. **Irányított tevékenységek**

* Kommunikáció és anyanyelvi nevelés: jegyezze fel a szokásokat: Hogyan köszönnek, hogyan szólítják meg egymást a gyerekek és a felnőttek, a gyerekek egymást. Milyen mesehallgatási és mesemondási szokások vannak a csoportban? Készítsen mese-, vers-, mondókagyűjteményt korcsoportonkénti bontásban!
* Mozgás: milyen lehetőségek vannak a mozgásokra a szabad játék során, valamint a testnevelés foglalkozásokon. Milyen eszközök állnak rendelkezésre?
* A külső világ tevékeny megismerése: Gyűjtsön példákat a spontán és a tudatosan tervezett tapasztalatszerzésre, felfedezésre és a gyakorlati problémamegoldásra (pl. számosság, páros-páratlan, irányok felismerése, nagyság; kísérletek, természetben való megfigyelések stb.)

#### A megfigyelések– lehetőleg a történésekkel egyidejűleg, de legalább azon a napon készüljenek. Az egyéni gyakorlat folyamán naponta rögzítse a legfontosabb eseményeket és személyes benyomásait. (Mivel minden napról készül feljegyzés, összesen 4-5, kb. egy-egy oldalas megfigyelése lesz a hét végére.)

*Melléklet*: csatolhat a naplója végére egy nagyméretű borítékot, amelybe gyerekmunkát, vagy olyan, a csoport életével kapcsolatos dokumentációt helyezhet el, amelyet szeretne emlékeztetőül megőrizni.

# A heti gyakorlat összegzése és felkészülés az elemzésre

* *Mit tanultam a héten*? *Az elemzés menete*: a heti munka összegzése a feladatok megnevezésével és értékelés.

#### **Szubjektív összefoglaló a hétről**

Az egyéni gyakorlat befejeztével az alábbi szempontok alapján gondolja végig az óvodai tapasztalatait:

* *Mi volt a legnagyobb örömöm a héten?*
* *Mi jelentett a legnagyobb problémát nekem?*
* *Mi volt a legnagyobb újdonság számomra a héten?*

## **CSOPORTOS GYAKORLAT dokumentálása**

* Hospitálási feljegyzések (naplók).
* Tevékenység (foglalkozás) tervezetek, vázlatok, reflexiók (a tervezetek mellékletében adja meg a mese, mondóka, vers teljes szövegét)